Държавен вестник, бр. 100, 2018 г., стр. 45

БРОЙ  100	
Д Ъ Р Ж А В Е Н  В Е С Т Н И К 	
СТР.  45  
Съгласно параграф 2 на член 10 от Спо­
разумението
Се споразумяха за следното:
Член I
Срокът на действие на Споразумението се 
удължава с една година считано от 17 юни 
2018 г. 
Член II
Настоящият Протокол влиза в сила след 
размяна на писмени уведомления между Стра­
ните по дипломатически път за изпълнението 
на съответните свои вътрешни изисквания, 
необходими за влизането му в сила. Датата 
на последното писмено уведомление ще се 
счита за датата на влизане в сила на насто­
ящия Протокол.
Подписан в гр. Вашингтон на 15 юни 2018 г. 
в два екземпляра на български и английски 
език, като текстовете имат еднаква сила.
За правителството на
За правителството на
Република България:
Съединените 
Тихомир Стойчев,
американски щати:
извънреден и пълномощен
Джудит Гарбър,
посланик на Република
главен заместник-
България в Съединените
помощник държавен
американски щати
секретар по въпросите

на океаните, околната

среда и науката
10523
МИНИСТЕРСТВО 
НА ИКОНОМИКАТА
Правилник за изменение и допълнение на 
Правилника за дейността на общите и сек­
торните помирителни комисии (ДВ, бр. 87 
от 2015 г.)
§ 1. В чл. 18, ал. 3 накрая се поставя запетая 
и се добавя „както и доказателства, с кои­
то заявителят разполага – копие от касови 
бележки, фактури, договори, протоколи и 
други, на които основава претенцията си“.
§ 2. В чл. 22, ал. 1 се създава т. 10:
„10. при изричен писмен отказ на търго­
веца или доставчика на услуги да участва в 
помирителното производство.“ 
§ 3. В чл. 23, ал. 5 думите „чл. 22, ал. 1, 
т. 1 – 4 и 6 – 9.“ се заменят с „чл. 22, ал. 1, 
т. 1 – 4 и 6 – 10.“ 
§ 4. В чл. 30, ал. 2, изречение трето ду­
мите „Когато помирителното предложение е 
изготвено във връзка с трансграничен спор“ 
се заличават.
§ 5. Член 36 се изменя така:
„Чл. 36. За нуждите на помирителното 
производство Комисията за защита на потре­
бителите води описна книга за образуваните 
помирителни производства, която съдържа:
1. входящ номер и дата на постъпване на 
заявлението или жалбата от платформата 
за ОРС;
2. име/наименование и адрес на подателя;
3. име/наименование на търговеца, срещу 
когото е адресирано заявлението;
4. резюме на заявлението;
5. номер на образуваното помирително 
производство;
6. брой заседания, проведени по образу­
ваното помирително производство;
7. прекратяване на помирителното произ­
водство в случаите по чл. 22, ал. 1 или чл. 27;
8. номер и дата на помирителното пред­
ложение;
9. резултат от помирителното предложение 
(приемане или отхвърляне от страните).“
§ 6. Член 37 се изменя така:
„Чл. 37. (1) Всички описни книги се номе­
рират, подпечатват с печата на съответните 
общи или секторни помирителни комисии 
и се заверяват с подписа на председателя 
на съответната обща или секторна комисия.
(2) Книжата по образуваните помири­
телни производства се поставят в папки, в 
които по хронологичен ред се подреждат и 
протоколите от заседанията на общите и 
секторните помирителни комисии по съот­
ветното помирително производство.“ 
Заключителна разпоредба
§ 7. Правилникът влиза в сила от деня 
на обнародването му в „Държавен вестник“. 
Министър:
Емил Караниколов
10471
МИНИСТЕРСТВО 
НА ФИНАНСИТЕ
НАРЕДБА № Н-10
от 23 ноември 2018 г.
за условията и реда за уведомяване на ми­
нистъра на финансите преди предоставяне 
на нова държавна помощ 
Чл. 1. (1) С тази наредба се определят 
условията и редът за уведомяване на ми­
нистъра на финансите преди предоставяне 
на нова държавна помощ. 
(2) По реда на наредбата се извършва 
уведомяване за мерки за държавни помощи, 
които представляват индивидуална държавна 
помощ или схема за държавна помощ, както 
и за изменение на съществуващи мерки. 
(3) Министърът на финансите се уведомя­
ва задължително за държавните помощи по 
чл. 21 и 26 от Закона за държавните помощи. 
(4) Уведомяването за държавни помощи 
в обхвата на чл. 32 от Закона за държавните 
помощи е по преценка на администратора на 
помощта, освен ако не е предвидено друго 
в нормативен акт.